CELEX: 62010CO0335
Language: lt
Date: 2011-07-13
Title: 2011 m. liepos 13 d. Teisingumo Teismo (penktoji kolegija) nutartis. # Administraţia Finanţelor Publice a Municipiului Târgu-Jiu ir Administraţia Fondului pentru Mediu prieš Claudia Norica Vijulan. # Prašymas priimti prejudicinį sprendimą: Curtea de Apel Craiova - Rumunija. # Procedūros reglamento 104 straipsnio 3 dalies pirma pastraipa - Vidaus mokesčiai - SESV 110 straipsnis - Taršos mokestis, renkamas už pirmą kartą registruojamus automobilius. # Byla C-335/10.

2011 m. liepos 13 d. Teisingumo Teismo (penktoji kolegija) nutartis Administrația Finanțelor Publice a Municipiului Târgi‑Jiu et Administrația Fondului pentru Mediu prieš Vijulan
      (Byla C‑335/10)
      „Procedūros reglamento 104 straipsnio 3 dalies pirma pastraipa – Vidaus mokesčiai – SESV 110 straipsnis – Taršos mokestis, renkamas už pirmą kartą registruojamas variklines transporto priemones“
      Mokesčių nuostatos – Vidaus mokesčiai – Taršos mokestis, renkamas už pirmą kartą nacionalinėje teritorijoje registruojamas variklines transporto priemones – Mokestis, taikomas importuotoms naudotoms transporto priemonėms ir neturintis jokio analogo, taikomo nacionalinėje rinkoje
         esančioms tokio paties amžiaus ir nusidėvėjimo transporto priemonėms – Nepriimtinumas (SESV 110 straipsnis) (žr. 20, 21, 23 punktus ir rezoliucinę dalį)
      
      Dalykas
      
         Prašymas priimti prejudicinį sprendimą – 
               Curtea de Apel Craiova
                – Naudotų transporto priemonių, anksčiau įregistruotų kitoje valstybėje narėje, registracija – Aplinkosaugos mokestis už
                  pirmą kartą valstybėje narėje registruojamas variklines transporto priemones – Nacionalinės teisės aktų atitiktis SESV 110 straipsniui
                  – Tam tikrų duomenų variklinių transporto priemonių laikinas atleidimas nuo mokesčio.
               
            Rezoliucinė dalis
      SESV 110 straipsnis turi būti aiškinamas taip, kad juo valstybei narei draudžiama įvesti aplinkos taršos mokestį už pirmą
         kartą šioje valstybėje narėje registruojamas variklines transporto priemones, jei ši mokestinė priemonė yra tokia, kad ja
         atgrasoma nuo kitose valstybėse narėse pirktų naudotų transporto priemonių eksploatavimo šioje valstybėje narėje, tačiau neatgrasoma
         nuo tokio paties amžiaus ir nusidėvėjimo transporto priemonių pirkimo nacionalinėje rinkoje.